**Подобрување на пристапноста до објектите на културните установи и обезбедување на пристапни информации за лицата со попреченост**

* Во рамките на програмите за работа на Национални установи во делот на инвестиционо и тековно одржување на објектите и набавка на опрема за 2021 година, НУ Завод за заштита на културните споменици и музеј- Струмица, набави и постави преносна рампа за инвалидски колички за совладување на просторна бариера на влезот на институцијата и електромоторен транспортер за инвалидски колички за премостување на скалишниот простор, во износ од 180 075 денари.
* Со Годишната програма за инвестиции во културата за 2021 година, започнати се реконструкции на објектите на НУ ЦК „Бели Мугри“ во Кочани, НУ ЦК „Трајко Прокопиев“ Куманово, објект за театар и НУ ЦК „АСНОМ“ Гостивар, во кои во склоп на реконструкциите се опфатени стандардите за обезбедување на пристап за лица со попреченост.
* Со оваа Програма се финансираат активности за изградба на нови објекти- театар и библиотека во Тетово, театар во Струмица и објект за НУ Турски театар во Скопје, во кои се предвидени сите стандарди за обезбедување на пристап за лицата со попреченост.

Активности реализирани во текот на 2021 година на културните институции низ државата за зголемување на пристапноста за лицата со попреченост:

* НУ Музеј Прилеп - направена е пристапна рампа на влезот
* По повод 15 Октомври, Меѓународниот ден на слепи лица и лица со оштетен вид, во НУ Завод- Музеј Битола беше превземена тактилната изложба „Допир на уметноста“
* На археолошкиот локалитет Хераклеа беа преземени значајни инфраструктурни зафати реализирани во рамките на проектот  финасиран од ИПА програмата за прекугранична соработка РС Македонија - Р. Албанија.

Големата збиеност на објектите во Хераклеа, како и самата конфигурација на теренот до сега комплетно ја оневозможуваа пристапноста до локалитетот за лицата со попреченост. За надминување на овие состојби, на локалитетот покрај осовременувањето на пристапната патека до локалитетот, поставен е и лифт за лицата со попреченост, како и пристапни рампи.

* НУ Конзерваторски центар- Скопје

Во склоп на Европските денови на културата во 2021 година, установата беше посетена од страна на средни училишта за ученици со попреченост во слухот и говорот од неколку европски држави вклучени во Еразмус проект . Востановена е пракса при посета на лица со попреченост во слухот и говорот за обезбедување на информации во пишан формат.

* НУ Музеј Штип- има поставено платформа за пристап на лица со попреченост до просториите и до археолошката и историската поставка.
* Археолошки музеј - Одбележување на манифестацијата ,,Европски денови на културното наследство” во согласност со темата ,,Културно наследство за сите” се одржа едукативна работилница со членовите на Дневниот центар ,,Доза среќа” (здружение за рехабилитација и инклузија на лица со Даунов синдром).
* По повод Бела Ноќ во Куршумли Ан се одржа инклузивна работилница насловена ,,Модата некогаш и сега” Во знак на одбележување на Меѓународниот ден на лицата со церебрална парализа, музејот беше осветлен во зелена боја.
* НУ Национална галерија на Македонија. По повод Меѓународниот ден на лицата со аутизам, се организираше проектот **„**Виртуелно јас“за детска комјутерска графика.
* Објектот Чифте Амам беше осветлен во синокако дел од глобалната кампања Light up blue (Да осветлиме во сино) како поддршка за лицата со аутизам и подигнување на свеста на 2-ри Април.
* **НУ Спомен куќа на Тодор Проески-Крушево.** Влезот за лицата со попреченост е бесплатен, како и на сите настани кои се организираат во спомен куќата: музички настани, промоции и изложби. Пристапот до спомен куќата на Тоше Проески е овозможен за лицата со попреченост .
* **НУ Музеј-Охрид.** Со поставувањето на пристапната рампа се овозможи црквата Св. Богородица да биде посетувана од лицата со попреченост кои може да стигнат до нејзиното дворно место.
* **НУ Музеј на македонската борба за самостојност- Скопје**

Во врска со реализирани проекти и активности за подобрување на пристапноста до објектите и обезбедување на пристапни информации за лицата со попреченост, НУ Музеј на македонската борба за самостојност- Скопје реализираше „Фокус“ проект подржан од програмата на мали грантови на Балканска музејска мрежа и Хедли траст од Велика Британија. Во рамки на проектот, реализирана е тактилна изложба, поставена во посебниот галериски простор на музејот, која презентира десет музејски артефакти од постојаната поставка. На десет тактилни слики со димензии 100cmx70 cm, претставени се експонати преку објаснување на предметот на Брајово писмо, фотографија и краток опис.

Афед Јашари – помошник раководител на Сектор, член на Национално координативно тело за имплементација на Конвенцијата на ООН за правата на лицата со попреченост